Áform um mikla metangasframleiðslu í Hvalfjarðarsveit Forsvarsmenn fyrirtækisins Metanorka hafa síðustu tvö árin kannað möguleika á uppsetningu metanorkuvers í Hvalfjarðarsveit . Það fyrirtæki er meðal frumerja í metanvinnslu í landinu , en um næstu áramót verður metan framleitt bæði í Reykjavík og á Akureyri . Í síðustu viku funduðu forsvarsmenn Metanorku með sveitarstjórn Hvalfjarðarsveitar þar sem þeir kynntu áform sín . Dofri Hermannsson framkvæmdastjóri Metanorku segir að áætlanir geri ráð fyrir að verið rísi á næsta ári og framleiðsla hefjist í lok árs . Gert er ráð fyrir að ársframleiðsla metans yrði um það bil helmingur af metanframleiðslu í landinu á síðasta ári , eða sem nemur eldsneytisnotkun 500 - 800 bifreiða . Hliðarafurð yrði framleiðsla á lífrænum áburði . Stefán Gíslason umhverfisstjórnunarfræðingur í Borgarnesi var fenginn til að gera skýrslu um líkleg umhverfis - og efnahagsleg áhrif framleiðslunnar . Hann hefur reiknað út að gjaldeyrissparnaður með vinnslu þess hráefnis sem unnin yrðu í metanorkuverinu yrðu 140 - 170 milljónir króna á ári , þar af tæpar 90 milljónir vegna minni innflutnings á eldsneyti , en afgangurinn vegna minni áburðar - eða kornkaupa .